CELEX: 32016D1968
Language: lv
Date: 2016-11-09 00:00:00
Title: Komisijas Īstenošanas lēmums (ES) 2016/1968 (2016. gada 9. novembris) par dažiem aizsardzības pasākumiem sakarā ar ļoti patogēno H5N8 apakštipa putnu gripu Ungārijā (izziņots ar dokumenta numuru C(2016) 7245) (Dokuments attiecas uz EEZ )

10.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 303/23
            
         KOMISIJAS ĪSTENOŠANAS LĒMUMS (ES) 2016/1968
   (2016. gada 9. novembris)
   par dažiem aizsardzības pasākumiem sakarā ar ļoti patogēno H5N8 apakštipa putnu gripu Ungārijā
   
      
         (izziņots ar dokumenta numuru C(2016) 7245)
      
   
   (Autentisks ir tikai teksts ungāru valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Putnu gripa ir vīrusa izraisīta putnu, tostarp mājputnu, infekcijas slimība. Inficēšanās ar putnu gripas vīrusu mājputniem izraisa divus galvenos minētās slimības veidus, kas atšķiras virulences ziņā. Slimības mazpatogēnā forma izraisa tikai vieglus simptomus, toties ļoti patogēnajai formai lielākajā daļā mājputnu sugu ir ļoti augsta mirstība. Šī slimība var nopietni ietekmēt mājputnu audzēšanas rentabilitāti.
            
         
               (2)
            
            
               Lai gan ar putnu gripu galvenokārt sirgst putni, dažkārt un noteiktos apstākļos ar putnu gripas izraisītāju vīrusu gadās inficēties arī cilvēkiem.
            
         
               (3)
            
            
               Putnu gripas uzliesmojuma gadījumā ir risks, ka slimības ierosinātājs varētu pārsviesties uz citām saimniecībām, kurās tur mājputnus vai nebrīvē tur citus putnus. Dzīvu mājputnu vai citu nebrīvē turētu putnu vai to produktu tirdzniecībā tas var izplatīties no dalībvalsts uz dalībvalsti un uz trešām valstīm.
            
         
               (4)
            
            
               Padomes Direktīva 2005/94/EK (3) paredz konkrētus profilaktiskus pasākumus putnu gripas uzraudzībai un agrīnai noteikšanai un minimālos kontroles pasākumus, kas piemērojami minētās slimības uzliesmojuma gadījumā mājputnu vai citu nebrīvē turētu putnu vidū. Minētā direktīva paredz aizsardzības un uzraudzības zonu noteikšanu ļoti patogēnās putnu gripas uzliesmojuma gadījumā.
            
         
               (5)
            
            
               Ungārija Komisijai paziņoja par ļoti patogēnās H5N8 apakštipa putnu gripas uzliesmojumu saimniecībā, kura atrodas minētās valsts teritorijā un kurā nebrīvē tur mājputnus vai citus putnus, un nekavējoties veica Direktīvai 2005/94/EK atbilstošus pasākumus, ieskaitot aizsardzības zonu un uzraudzības zonu izveidi.
            
         
               (6)
            
            
               Komisija minētos pasākumus ir izskatījusi un atzīst, ka aizsardzības zonu un uzraudzības zonu robežas, ko noteikusi minētās dalībvalsts kompetentā iestāde, atrodas pietiekamā attālumā no saimniecībām, kurās apstiprināts uzliesmojums.
            
         
               (7)
            
            
               Lai novērstu nevajadzīgus Savienības iekšējās tirdzniecības traucējumus un to, ka trešās valstis rada nepamatotus šķēršļus tirdzniecībai, nepieciešams sadarbībā ar skarto dalībvalsti Savienības līmenī steidzami definēt Ungārijā noteiktās aizsardzības un uzraudzības zonas.
            
         
               (8)
            
            
               Tāpēc šā lēmuma pielikumā būtu jānosaka Ungārijas aizsardzības zonas un uzraudzības zonas, kurās piemēro Direktīvā 2005/94/EK noteiktos dzīvnieku veselības kontroles pasākumus, un būtu jānosaka šādas reģionalizācijas ilgums.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ungārija nodrošina, ka aizsardzības zonās un uzraudzības zonās, kas izveidotas saskaņā ar Direktīvas 2005/94/EK 16. panta 1. punktu, ir iekļauti vismaz tie apgabali, kuri kā aizsardzības zonas un uzraudzības zonas norādīti šā lēmuma pielikuma A un B daļā.
   2. pants
   Šo lēmumu piemēro līdz 2016. gada 31. decembrim.
   3. pants
   Šis lēmums ir adresēts Ungārijai.
   
      Briselē, 2016. gada 9. novembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
   
      PIELIKUMS
      A DAĻA
      Lēmuma 1. pantā minētā aizsardzības zona:
      
                  ISO valsts kods
               
               
                  Dalībvalsts
               
               
                  Kods
                  (ja pieejams)
               
               
                  Nosaukums
               
               
                  Datums, līdz kuram piemēro, saskaņā ar Direktīvas 2005/94/EK 29. pantu
               
            
                  HU
               
               
                  Ungārija
               
               
                   
               
               
                  Aptvertais apgabals
               
               
                   
               
            
                   
               
               
                   
               
               
                   
               
               
                  Tās Békés meģes Orosháza rajona daļas un tās Csongrád meģes Makó rajona daļas, kas atrodas 3 km rādiusā no centra, kura GPS koordinātas ir N46.39057 un E20.74251; papildinātas ar visiem Tótkomlós un Nagyér pašvaldību apbūvētajiem apgabaliem
               
               
                  27.11.2016.
               
            B DAĻA
      Lēmuma 1. pantā minētā uzraudzības zona:
      
                  ISO valsts kods
               
               
                  Dalībvalsts
               
               
                  Kods
                  (ja pieejams)
               
               
                  Nosaukums
               
               
                  Datums, līdz kuram piemēro, saskaņā ar Direktīvas 2005/94/EK 31. pantu
               
            
                  HU
               
               
                  Ungārija
               
               
                   
               
               
                  Aptvertais apgabals
               
               
                   
               
            
                   
               
               
                   
               
               
                   
               
               
                  To Békés meģes Orosháza un Mezőkovácsháza rajonu daļu apgabals un to Csongrád meģes Makó rajona daļu apgabals, kas atrodas aiz apgabala, kurš aprakstīts aizsardzības zonā, un 10 kilometru rādiusā no centra, kura GPS koordinātas ir N46.39057 un E20.74251; papildināti ar visiem Békéssámson, Kaszaper, Végegyháza un Mezőhegyes pašvaldību apbūvētajiem apgabaliem
               
               
                  6.12.2016.
               
            
                   
               
               
                  Tās Békés meģes Orosháza rajona daļas un tās Csongrád meģes Makó rajona daļas, kas atrodas 3 km rādiusā no centra, kura GPS koordinātas ir N46.39057 un E20.74251; papildinātas ar visiem Tótkomlós un Nagyér pašvaldību apbūvētajiem apgabaliem
               
               
                  28.11.2016.–6.12.2016.